REPUBLIKA HRVATSKA
 KARLOVAČKA ŽUPANIJA
  GRAD OZALJ   
     GRADSKO VIJEĆE

KLASA: 
URBROJ: 
Ozalj, ______________				           

   -N A C R T   P R I J E D L O G A -

Na temelju članka 33. Statuta Grada Ozlja («Službeni glasnik» Grada Ozlja broj 3/21 – pročišćeni tekst), članka 4. Zakona o državnim potporama (Narodne novine broj 47/14, 69/17), članka 11. stavak 2. Zakona o poticanju razvoja malog gospodarstva ("Narodne novine" broj 29/02, 63/0, 53/12, 56/13, 121/16) Gradsko vijeće Grada Ozlja na svojoj ___. sjednici održanoj dana __________ donijelo je 

PROGRAM
potpora malog i srednjeg poduzetništva Grada Ozlja u 2026. godini

I. OPĆE ODREDBE

Članak 1.

Ovim programom utvrđuju se aktivnosti i kriteriji za razvoj malog i srednjeg poduzetništva temeljem kojih će se iz Proračuna Grada Ozlja za 2026. godinu dodjeljivati potpore male vrijednosti (u daljnjem tekstu: potpore), te kriteriji i postupak dodjele istih.

Članak 2.

Svrha ovog Programa je osiguravanje financijskih sredstava potrebnih za financiranje mjera poticaja razvoja malog i srednjeg poduzetništva i obrtništva radi stvaranja povoljnog poduzetničkog okruženja, osiguranja preduvjeta za razvoj poduzetničkih sposobnosti i jačanja poduzetničke konkuretnosti na području Grada Ozlja te stvaranja novih poduzetničkih generacija.
Osnovni cilj programa je podizanje konkurentnosti poduzetnika i obrtnika kroz razvoj konkurentnog i održivog gospodarstva, olakšavanje poslovanja poduzetnicima i obrtnicima s područja Grada Ozlja, te podizanje razine poduzetničkih znanja i vještina.
Program je u skladu s Provedbenom programu Grada Ozlja za razdoblje 2025.-2029. (“Službeni glasnik” Grada Ozlja br. 8/2025), Mjera 1. Poticanje razvoja obrtništva, mikro, malog i srednjeg poduzetništva. Mjera doprinosi provedbi Posebnog cilja 1. Povećanje konkurentnosti i održivog gospodarstva definiranom u Planu razvoja Karlovačke županije 2021.-2027., Strateškom cilju SC 1. Konkurentno i inovativno gospodarstvo NRS 2030., te Cilju 8. održivog razvoja UN AGENDA 2030. 
Članak 3.

Potpore temeljem ovog Programa, Grad Ozalj će dodjeljivati sukladno Uredbi Komisije (EU) 2023/2831 оd 13. prosinca 2023. o primjeni članaka 107. i 108. Ugovora o funkcioniranju Europske unije na de minimis potpore (Službeni list Europske unije, L 2023/2831, 15.12.2023.) (u daljnjem tekstu dalje: Uredba Komisije 2023/2831). 
Članak 4. 

Sukladno članku 2., točka 2. Uredbe 2023/2831., pojam „jedan poduzetnik” znači sva poduzeća koja su barem u jednom od sljedećih odnosa jedan prema drugom:
(a)	jedno poduzeće ima većinu glasačkih prava dioničara ili članova u drugom poduzeću;
(b)	jedno poduzeće ima pravo imenovati ili smijeniti većinu članova upravnog, upravljačkog ili nadzornog tijela drugog poduzeća;
(c)	jedno poduzeće ima pravo na ostvarivanje vladajućeg utjecaja nad drugim poduzećem na temelju ugovora sklopljenog s tim poduzećem ili na temelju odredbe njegova osnivačkog akta ili statuta;
(d)	jedno poduzeće, koje je dioničar ili član u drugom poduzeće, samo kontrolira većinu glasačkih prava dioničara ili glasačkih prava članova u tom poduzeću u dogovoru s drugim dioničarima ili članovima tog poduzeća.
Poduzeća koja su u bilo kojem odnosu iz točaka od (a) do (d) preko jednog ili više drugih poduzeća također se smatraju jednim poduzetnikom. 

II. KORISNICI PROGRAMA

Članak 5.

	Korisnici mjera potpora iz ovog Programa mogu biti subjekti malog gospodarstva definirani člankom 2. Zakona o poticanju razvoja malog gospodarstva (Narodne novine 29/02, 63/07, 53/12, 56/13, 121/16), koji ispunjavaju sljedeće uvjete:
-	posluju i imaju registirano sjedište na području Grada Ozlja, te čija je lokacija ulaganja na području grada Ozlja,
-	imaju podmirene obveze poreza, prireza, doprinosa i drugih obveza o kojima evidenciju vodi Porezna uprava 
-	imaju najmanje jednog zaposlenog (što uključuje i vlasnika), osim kada se radi o paušalnom obrtu i Udruženju obrtnika Grada Ozlja
-	u skladu su s odredbama o potporama male vrijednosti (Uredba Komisije (EU) 2023/2831 od 13. prosinca 2023. o primjeni članaka 107. i 108. Ugovora o funkcioniranju Europske unije na de minimis potpore (Službeni list Europske unije, L 2023/2831, 15.12.2023.), 
-	imaju podmirene sve dospjele obveze prema Gradu Ozlju,
-	koji su namjenski utrošili već dodijeljene potpore Grada Ozlja unatrag tri (3) godine,
-	(Uredba Komisije (EU) 2023/2831 od 13. prosinca 2023. o primjeni članaka 107. i 108. Ugovora o funkcioniranju Europske unije na de minimis potpore (Službeni list Europske unije, L 2023/2831, 15.12.2023.),
-	da nisu koristili mjere potpore Grada Ozlja prema programima potpora iz područja poljoprivrede i turizma Grada Ozlja u tekućoj godini. 

U slučaju promjene sjedišta korisnika, isti je dužan o navedenoj promjeni obavijestiti Grad pisanim putem u roku od 8 dana od dana promjene. 

Iznimno korisnici potpora mogu biti Udruženje obrtnika Grada Ozlja i druge pravne i/ili fizičke osobe s kojima će Grad Ozalj surađivati na provođenju mjera potpora.
„Malo gospodarstvo u smislu članka 2. Zakona o poticanju razvoja malog gospodarstva čine subjekti u poduzetništvu i obrtu koji:
1) zapošljavaju prosječno godišnje manje od 250 radnika,
2) u poslovanju su neovisni, odnosno autonomni subjekti koji nisu klasificirani kao partnerski subjekti te povezani subjekti, sukladno Preporuci Komisije 2003/361/EC od 6. svibnja 2003. godine,
3) prema financijskim izvješćima za prethodnu godinu ostvaruju godišnji poslovni prihod u iznosu protuvrijednosti do 50.000.000,00 eura, ili imaju ukupno aktivu ako su obveznici poreza na dobit, odnosno, imaju dugotrajnu imovinu ako su obveznici poreza na dohodak, u vrijednosti do 43.000.000,00 eura.”
   Subjekti malog gospodarstva su fizičke i pravne osobe koje samostalno i trajno obavljaju dopuštene djelatnosti radi ostvarivanja dobiti odnosno dohotka na tržištu.
Neovisnost u poslovanju, u smislu ovoga Zakona, znači da druge fizičke ili pravne osobe, koje ne udovoljavaju kriterijima iz stavka 1. ovoga članka, pojedinačno ili zajednički, nisu vlasnici više od 25% udjela u vlasništvu ili pravu odlučivanja u subjektu malog gospodarstva.
Neovisnost u poslovanju postoji i ako je prekoračen udjel od 25% iz stavka 3. ovoga članka, u slučajevima:
- ako udio u vlasništvu ili pravu odlučivanja u subjektu malog gospodarstva ima investicijski fond ili drugi institucionalni ulagatelji, pod uvjetom da nemaju kontrolu nad subjektom malog gospodarstva, bilo pojedinačno ili zajednički, ili
- ako raspored udjela u vlasništvu u subjektu malog gospodarstva nije moguće odrediti, te se na osnovi posebne pisane izjave subjekta malog gospodarstva može opravdano pretpostaviti da druge fizičke ili pravne osobe, koje ne udovoljavaju kriterijima iz stavka 1. ovoga članka, pojedinačno ili zajednički nisu vlasnici više od 25% udjela.

Članak 6.

Sukladno odredbama članka 1. Uredbe Komisije (EU) 2023/2831, potpore se ne odobravaju poduzetnicima:
•	koji se bave primarnom proizvodnjom proizvoda ribarstva i akvakulture,
•	koji se bave preradom i stavljanjem na tržište proizvoda ribarstva i akvakulture, ako je iznos potpore utvrđen na temelju cijene ili količine kupljenih proizvoda ili proizvoda stavljenih na tržište;
•	koji se bave primarnom proizvodnjom poljoprivrednih proizvoda;
•	koji djeluju u sektoru prerade i stavljanja na tržište poljoprivrednih proizvoda, u jednom od sljedećih slučajeva:
­	ako se iznos potpore utvrđuje na temelju cijene ili količine tih proizvoda koji su kupljeni od primarnih proizvođača ili koje dotični poduzetnici stavljaju na tržište;
­	ako su potpore uvjetovane njihovim djelomičnim ili potpunim prenošenjem na primarne proizvođače;
•	za djelatnosti povezane s izvozom u treće zemlje ili države članice, konkretno potpore izravno povezane s izvezenim količinama, uspostavljanjem i radom distribucijske mreže ili drugim tekućim rashodima povezanim s djelatnošću izvoza;
•	za djelatnosti koje se uvjetuju upotrebom domaćih proizvoda ili usluga umjesto uvoznih.
Ako poduzetnik djeluje i u jednom od sektorima iz stavka 1. točke 1-4 i u jednom ili više sektora obuhvaćenih područjem primjene ove Uredbe ili obavlja druge djelatnosti obuhvaćene područjem primjene ove Uredbe, ova se Uredba primjenjuje na potpore dodijeljene u vezi s tim drugim sektorima odnosno djelatnostima, uz uvjet da predmetna država članica osigura odgovarajućim sredstvima, kao što je razdvajanje djelatnosti ili razdvajanje računa, da djelatnosti u sektorima isključenima iz područja primjene ove Uredbe ne ostvaruju korist od de minimis potpore koje se dodjeljuju u skladu s ovom Uredbom.

Članak 7.

Sukladno članku 3. Uredbe Komisije (EU) br. 2023/2831 ukupan iznos de minimis potpore koja se dodjeljuje jednom poduzetniku  ne smije prelaziti iznos od 300.000 EUR  tijekom bilo kojeg trogodišnjeg razdoblja te se ta gornja granica primjenjuje bez obzira na oblik ili svrhu potpore.
Trogodišnje razdoblje ocjenjuje se na pomičnoj osnovi tako da se pri svakoj novoj dodjeli de minimis potpore uzima u obzir ukupan iznos de minimis potpore dodijeljen u tri prethodne godine. Sukladno Uredbi Komisije 2023/2831 de minimis potpora smatra se dodijeljenom u trenutku kada poduzetnik u skladu s odgovarajućim nacionalnim pravnim poretkom stekne zakonsko pravo na primanje potpore, neovisno o datumu isplate de minimis potpore predmetnom poduzetniku.
Prije dodjele potpore male vrijednosti, korisnik potpore dužan je davatelju (u ovom slučaju, Gradu Ozlju) dostaviti izjavu o svim drugim potporama male vrijednosti koje je zaprimio tijekom tri prethodne godine, neovisno o razini davatelja potpora male vrijednosti, kako bi se izbjegla moguća prekomjerna dodjela državne potpore. 
Grad Ozalj dužan je prilikom dodjele potpore male vrijednosti pisanim putem obavijestiti korisnika potpore da mu je dodijeljena potpora male vrijednosti, sve pozivajući se na Uredbu Komisije 2023/2831 kao i o iznosu potpore izraženom u bruto novčanoj protuvrijednosti.
Grad Ozalj dužan je voditi evidenciju o dodijeljenim potporama male vrijednosti po pojedinim korisnicima, te čuvati podatke o dodijeljenim potporama male vrijednosti deset godina od dana dodjele. Grad Ozalj će podatke o dodijeljenim potporama male vrijednosti, sukladno Pravilniku o dostavi prijedloga državnih potpora i podataka o državnim potporama ("Narodne novine" br. 125/17), dostaviti Ministarstvu financija RH na način propisan rečenim Pravilnikom.

III. MJERE PROGRAMA

Članak 8.

Mjere potpore malom i srednjem poduzetništvu Grada Ozlja u 2026. godini su:

1) PROMIDŽBA PODUZETNIŠTVA I OBRTNIŠTVA  
 
Grad Ozalj će subvencionirati izradu promotivnih materijala namijenjenih povećanju konkurentnosti, povećanju investicija, komercijalizaciji inovacija te povećanju poduzetničkih znanja i prijenosu znanja (informiranje šire javnosti o gospodarskim potencijalima, pogodnostima i komparativnim prednostima koje u Gradu postoje), nastupe poduzetnika na sajmovima, manifestacijama, specijaliziranim izložbama u zemlji i inozemstvu, izradu internetske stranice, vizualnog identiteta tvrtke, Internet oglašavanje,  i sl. 
Subvencionira se 30% ukupno prihvatljivih troškova, a najviše do 700,00 EUR po korisniku godišnje. PDV nije prihvatljiv trošak.

 2) POTPORA ZA EDUKACIJU PODUZETNIKA  

 Grad Ozalj će subvencionirati edukacije poduzetnika u cilju njihovog usavršavanja, poboljšanja poslovanja, poticanja na korištenje europskih sredstava te njihovog umrežavanja i zajedničkog nastupa na tržištu u pojedinim sektorima. 
Kroz sufinanciranje troška usavršavanja, omogućiti ciljanu podršku zaposlenim osobama kojima su potrebne dodatne vještine radi postizanja što veće efikasnosti i produktivnosti te poslodavcima kojima je potrebno ulaganje u razvoj i produktivnost svoje radne snage radi prilagodbe promjenama na tržištu, organizacijskim i procesnim promjenama u poslovanju te tehnološkom napretku. Sufinancira se 30% ukupno prihvatljivih troškova, a najviše do 700,00 EUR po korisniku godišnje. PDV nije prihvatljiv trošak.

3) POTPORE RAZVOJU GOSPODARSKE AKTIVNOSTI

Potpore se dodjeljuju poduzetnicima za troškove nabave strojeva, opreme i alata, uređenje i preuređenje poslovnog prostora te uvođenja IT sustava i aplikacija u poslovanje u visini od 70% ukupno prihvatljivih troškova, a najviše 1.300,00 EUR po korisnku godišnje. Troškovi za kupnju vozila za obavljanje gospodarske djelatnosti (novog ili rabljenog kupljenog od ovlaštenih trgovaca) prihvatljivi su u visini od 50% troškova (bez PDV-a). Troškovi najma, troškovi osnivanja odnosno registracije i osnivački kapital za trgovačko društvo, ako i troškovi nabavke sitnog inventara i potrošnog materijala nisu prihvatljivi troškovi. PDV nije prihvatljiv trošak.

4) POTPORE ZA IZRADU PROJEKTNIH PRIJEDLOGA ZA SUFINANCIRANJE IZ FONDOVA EUROPSKE UNIJE I NACIONALNIH IZVORA

Potpore se dodjeljuju za troškove izrade projektnih prijedloga i pripreme popratne dokumentacije pri prijavi na natječaje za korištenje sredstava iz fondova Europske unije i/ili nacionalnih izvora u visini od 50% ukupno prihvatljivih troškova (bez PDV-a), a najviše 1.300,00 EUR po korisniku godišnje. Trošak izrade projektnog prijedloga podrazumijeva popunjavanje svih potrebnih obrazaca za prijavu projektnog prijedloga te izradu potrebnih studija i analiza, sukladno traženoj obveznoj dokumentaciji. Potpora obuhvaća sljedeće prihvatljive troškove: troškovi izrade poslovnog plana, investicijske studije, studije izvodljivosti, analize troškova i koristi i sl; troškovi izrade procjene utjecaja zahvata na okoliš; troškovi tehničke pomoći pri izradi projektne prijave (konzultantske usluge), ostale nespomenute troškove potrebne za izradu projektnih prijedloga. 
PDV nije prihvatljiv trošak.

5) POTPORA NOVOOSNOVANIM SUBJEKTIMA MALOG GOSPODARSTVA –  
   PODUZETNICI POČETNICI

Cilj ove mjere je poticanje poduzetnika na otvaranje novih radnih mjesta i zapošljavanje te stvaranje novih poduzetničkih generacija i poticanja poduzetničkih aktivnosti. 
Potpora za ovu mjeru se dodjeljuje u iznosu od 1.000,00 EUR po korisniku te se može dodijeliti samo jednom. Potpora u okviru ove mjere isključivo je namijenjena novoosnovanim subjektima malog gospodarstva u 2026. godini i ne odnosi se na one koji će se zatvoriti i ponovno otvoriti.
Pravo na potporu može ostvariti novoosnovani subjekt malog gospodarstva (osnovan u tekućoj godini) koji zapošljava najmanje jednog zaposlenog (osim vlasnika) na puno radno vrijeme (40 sati tjedno), bavi se gospodarskom djelatnošću, čiji većinski vlasnik nije vlasnik ili suvlasnik drugog registriranog subjekta i nad kojim se ne provodi stečajni postupak, predstečajna nagodba ili likvidacija. 
	Poduzetnikom početnikom ne smatraju se osobe koje jesu ili su bili u odgovarajućim registrima upisani kao vlasnici obrta, osnivači trgovačkog društva koji ne ispunjavaju kriterij poduzetnika početnika sukladno ovoj Mjeri.
	Korisnik koji je ostvario pravo na potporu - poduzetnik početnik, obvezan je najmanje dvije godine od dana zaprimanja obavijesti o isplati, obavljati djelatnost, zadržati broj zaposlenih te imati sjedište odnosno poslovnu jedinicu na području Grada Ozlja u protivnom mora ostvarenu potporu temeljem ovog Programa vratiti u Proračun Grada Ozlja. PDV nije prihvatljiv trošak.

6) POTPORA UDRUŽENJU OBRTNIKA GRADA OZLJA 
Potpore se dodjeljuju Udruženju obrtnika grada Ozlja s ciljem poticanja mreže potpornih institucija te drugih pravnih osoba malog gospodarstva. Sredstava se dodjeljuju u svrhu promocije obrtništva – sajmove, izložbe, predavanja, seminari, radionice, organizaciju manifestacija s ciljem umrežavanja i povezivanja obrtnika i dr. te zajedničko sudjelovanje ozaljskih obrtnika na sajmovima, izložbama, manifestacijama izvan grada Ozlja.

	7) POTPORE ŽENAMA PODUZETNICAMA

Grad Ozalj dodjeljuje potpore poduzetnicama koje u vrijeme donošenja ovog programa imaju otvoren obrt ili su većinske vlasnice trgovačkog društva registriranog na području grada Ozlja. Prihvatljivi troškovi su troškovi vezani za obavljanje pretežite djelatnosti i koji ispunjavanju svrhu i cilj ovog Programa. Žene poduzetnice mogu ostvariti potporu u iznosu od dodatnih 10% ukupno prihvatljivih i odobrenih troškova po jednom zahtjevu temeljem Programa. PDV nije prihvatljiv trošak.

Članak 9.

Prijavitelji ne smiju tražiti sredstva za troškove za koje je već ostvareno pravo na su(financiranje) iz bilo kojeg drugog javnog izvora. Dvostruko financiranje nije dozvoljeno. Poštujući načelo izbjegavanja dvostrukog financiranja predloženi prihvatljivi troškovi ne smiju biti prethodno (su)financirani bespovratnim sredstvima iz bilo kojeg drugog javnog izvora (uključujući EU fondove).

Članak 10.

		Razdoblje prihvatljivosti troškova po pojedinim mjerama je razdoblje koje započinje 1. siječnja 2026. te završava 31. prosinca 2026. Razdoblje prihvatljivosti troškova može biti utvrđeno u kraćem trajanju, što se definira u javnom pozivu.

IV. SREDSTVA ZA PROVEDBU PROGRAMA

Članak 11.

Sredstva za provedbu ovog Programa planirana su u Proračunu Grada Ozlja za 2026. godinu s projekcijama za 2026. i 2027. godinu, u razdjelu 002: Jedinstveni upravni odjel, Program razvoja malog i srednjeg poduzetništva – 3017, aktivnost A301711: Pomoć obrtnicima, malim i srednjim poduzetnicima, u iznosu od 21.000,00 EUR. Potpora se dodjeljuje Korisniku u obliku subvencije.

V. NAČIN DODJELE I ISPLATE POTPORA

Članak 12.

Grad Ozalj objavljuje javni poziv u kojem će se utvrditi kriteriji dodjele potpore, rokovi i postupak podnošenja zahtjeva za dodjelu potpora s pripadajućom dokumentacijom.
		Javni poziv najmanje sadrži: prihvatljive korisnike, popis mjera i kriterija za dodjelu potpora, potrebna dokumentacija koja se prilaže uz zahtjev, rokove i način podnošenja zahtjeva, način kontrole namjenskog utroška dobivenih sredstava.
	Zahtjevi za potpore se dostavljaju Jedinstvenom upravnom odjelu Grada Ozlja do roka navedenog u javnom pozivu, a u slučaju nepotpunog zahtjeva Jedinstveni upravni odjel o tome obavještava podnositelja zahtjeva i traži njegovu dopunu. Po potrebi, Jedinstveni upravni odjel može zatražiti i dodatnu dokumentaciju i obrazloženja o čemu će izvijestiti tražitelja potpore. Zahtjevi se rješavaju prema redoslijedu prispijeća ili do utroška sredstava planiranih za proračunsku godinu.
Nakon što Jedinstveni upravni odjel iz dostavljene dokumentacije i Zahtjeva utvrdi da su zadovoljeni propisani uvjeti u navedenom javnom pozivu, izdaje Rješenje temeljem kojeg se potpore se isplaćuju na transakcijski račun podnositelja zahtjeva (korisnika potpore).
Najviši dozvoljeni ukupno isplaćeni iznos po korisniku iznosi 1.300,00 EUR godišnje. Iznos se povećava do 2.300,00 EUR po korisniku ukoliko se radi o novoosnovanom subjektu malog gospodarstva - poduzetniku početniku navedenim u mjeri 5. Za korisnike po mjeri 6. potpore ženama poduzetnicama, iznos potpore povećava se za 10% više od propisanih iznosa za ostale korisnike. 
Davatelj potpore zadržava pravo ne priznati trošak za koji opravdano sumnja da se radi o transakciji između povezanih osoba odnosno da se odobravanjem potpore neće ispuniti ciljevi utvrđeni mjerama.

VI. ZAVRŠNE ODREDBE

Članak 13.

Korisnik potpore dužan je omogućiti davatelju potpore kontrolu namjenskog korištenja potpore. Ukoliko je korisnik potpore uz Zahtjev za potporu priložio neistinitu dokumentaciju ili prijavljeno stanje u Zahtjevu i priloženoj dokumentaciji ne odgovara stvarnom stanju, te ukoliko potpora nije korištena namjenski, korisnik potpore je obvezan dobivenu potporu vratiti u Proračun Grada Ozlja, te će biti isključen iz svih gradskih subvencija u slijedećih 5 (pet) godina.
U svrhu provjere namjene i korištenja dodijeljenih sredstava potpore Grad, kao davatelj sredstava, može neposrednu kontrolu obaviti kroz terenski posjet primatelju potpore uz prethodnu najavu.

Članak 14.

Za kontrolu namjenskog korištenja sredstava potpore, vođenje evidencije o korisnicima potpore, vrstama potpore i visini isplaćenih sredstava zadužuje se Jedinstveni upravni odjel.
Sa svim osobnim podacima prikupljenim na temelju odredbi ovoga Programa postupat će se u skladu s Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) (SL L 119, 4. 5. 2016.). 
Smatrat će se da je korisnik podnošenjem zahtjeva za potporu koji sadrži njegove osobne podatke dao privolu za njihovu obradu i korištenje za javnu objavu, a u svrhu zbog koje su zatraženi te za njihovu javnu objavu u dijelu kojem je to potrebno, a da pritom ne predstavlja kršenje odredbi Zakona o provedbi Opće uredbe o zaštiti podataka ("Narodne novine" broj 42/18).

Članak 15.

		Ovaj Program stupa na snagu prvog dana od dana objave u „Službenom glasniku“ Grada Ozlja i vrijedi do 31.12.2026. godine.

PREDSJEDNIK
GRADSKOG VIJEĆA:
Stjepan Basar